På moderne biler er panserornamenter sjeldne, dels fordi de ikke er moderne og dels fordi de kan utgjøre en fare ved kollisjoner med fotgjengere, det kom regler angående dette på 1970-tallet. Ofte har de også vist seg å være attraktive for tyver. På moderne biler med panserornament er det etter hvert blitt vanlig at ornamentet felles ned ved å trykke en knapp på instrumentpanelet, eller når man tar nøkkelen ut av tenningen.